钦定古今图书集成/明伦汇编/官常典/第386卷 > 宋
## 钦定古今图书集成/明伦汇编/官常典/第386卷 > 宋

宋仍晋，设国子祭洒，统博士、助教，而隶于太常。
按《宋书百官志》：国子祭酒一人，国子博士二人。国子
助教十人，《周易》《尚书》《毛诗》《礼记》《周官》《仪礼》《春秋左氏
传》《公羊》《穀梁》各为一经，《论语》《孝经》为一经，合十经助
教，分掌国子。周旧名。周有师氏之职，即今国子祭酒
也。晋初，复置国子学，以教生徒，而隶属太学焉。晋初，
助教十一人，江左以来，损其员。自宋世若不置学，则
助教唯置一人，而祭酒、博士常置也。